
Adolescenţii sunt pragmatici: în momentul în care își dau seama că ecologiștii încălzesc aceeași ciorbă - și nu le reprezintă interesele - îi 
rejectează la modul categoric 


Ar trebui să fie o surpriză faptul că adolescenţii nu sunt pe aceeași lungime de 
undă cu Greta Thunberg? 


Potrivit 
unui sondaj realizat de Survation, 31% dintre britanicii cu vârste cuprinse între 13 și 17 
ani sunt de acord cu afirmaţia „schimbările climatice și efectele lor sunt exagerate în mod 
intenționat”. 


Nici nu e de mirare. Tinerii s-au săturat de retorica aruncată zilnic în fața lor, cum ar fi 
„lumea este în flăcări” (Greta Thunberg) sau „vor fi măcelăriți, uciși și înfometați șase 
miliarde de oameni” (Rogar Hallam, co-fondator al Extinction Rebellion) sau „avem cinci 
ani pentru a salva planeta” (World Wildlife Fund). 


Activiștii pentru climă au viziuni apocaliptice pentru a-și promova cauza. Dar această 
retorică sună ca o tobă plină de minciuni nerușinate. Adolescenţii nu le cred, gândesc cu 
mintea lor și nu au nevoie de îndrumările "salvatorilor planetei”. Știu că aceștia sunt 
susținuți de politicieni și fac jocul unor guverne care vor să distrugă siguranţa energetică 
a generaţiilor viitoare. 


Politicile climatice sunt ineficiente și defectuoase. Tehnologia energiei curate nu 
funcționează. Sursele de energie solară și eoliană sunt intermitente. Tranziţia verde 
înseamnă costuri și impozite uriașe. Cum să fie tinerii de acord cu toate aceste poveri? 


Spre deosebire de oamenii de știință, activiștii încearcă să-și canalizeze publicul spre ceva 
ce nu se întâmplă. Adolescenţii de astăzi văd că apocalipsele prezise sunt baloane de 
săpun. 


Era inevitabil să se ajungă aici, minciuna are picioare scurte. Nebunia nu se potrivește cu 
realitatea. Cum și-au închipuit alde Thunberg și adepţii că isteria climatică va continua să 
prindă în rândul generaţiilor tinere, de vreme ce însăși activiștii climatici au o gândire 
sclerozată? 

Această "gândire” se rezumă la „corectitudinea politică”, șabloane, lipsă de viziune și 
soluții concrete pentru marile probleme cu care se confruntă societatea și economia 
globală. 


Tinerii sunt pragmatici, nu naivi: în momentul în care își dau seama că ecologiștii 
încălzesc aceeași ciorbă - și nu le reprezintă interesele - îi rejectează la modul categoric. 


„Consensul climatic” nu are nimic de-a face cu activitatea științifică, e o narațiune 
searbădă. Adunătura de prevestitori ai apocalipselor climatice va rămâne fără susținători, 
coborând, așa cum merită, într-o pagină de subsol a istoriei contemporane. 


